سعودییه عربیستانینین دنیز قوهلرینین حبس ائتدیی ۳ سپاه-چینین اؤلکهنین «مرجان» نفت تاسیساتلاریندا پارتلاییش تؤرتمهیه حاضیرلاشدیغی بیلدیریلیب.
آخار. آذ خبر وئریر کی، بو بارهده سعودییه کراللیغینین مدنیت و مئدیا ناظیرلیینین بینلخالق علاقهلر مرکزی معلومات یاییب.
ناظیرلیین باش وئرمیش اولایلا باغلی یایدیغی بیاناتیندا دئییلیر:
«مرجان» نفت تاسیساتیندا تخریبات و پارتلاییش تؤرتمهیه جهد گؤسترن سپاه قاییقلاریندان ایکیسی حادثه یئریندن قاچیب منطقهنی ترک ائتمهیه موفق اولسا دا، دنیزچیلریمیز اوزرینده آغ و قیرمیزی بایراقلار اولان ایرانین ۳-جو قاییغینی اله کئچیره بیلیبلر. نتیجهده ۳ سپاه-چی توتولوب و اونلارین قاییغیندا چوخلو پارتلاییجی ماده و سلاح آشکارلاناراق گؤتورولوب. جینایت باشیندا یاخالانان سپاه-چیلار حاضردا سعودییه کراللیغینین تهلوکسیزلیک اورقانلاری طرفیندن دیندیریلیر».
قید ائدک کی، اؤتن گون سعودییه عربیستانی «مرجان» نفت رئگیونونا کاترله یاخینلاشان ایرانین ۳ حربچیسینین ساخلانیلدیغینی آچیقلاییب.
تهران ایسه خبری تکزیب ائدیب و ساخلانیلانلارین ایرانلی بالیقچیلار اولدوغونو آچیقلاییب.
azb_Arab azb_Arab azb_Arab azb_Arab azb_Arab azb_Arab